
Predgovor 


| u našoj domovini slavi se blagdan svete 
Lucije (13. prosinca) na osobit način. Uvriježili 
su se uz taj dan i običaji koji se temelje ne samo 
na povijesnoj zbilji nego i raznim legendama 
koje su se ispreplele oko čašćenja svete Lucije, 
djevice i mučenice. 

Rođena je svršetkom trećeg stoljeća u 
kršćanskoj obitelji u Sirakuzi. Još kao dijete 
obećala je dragom Bogu djevičanstvo. Majka 
Eutihija, ni ne znajući za to, htjede Luciju udati. 
No, kad je majka teško oboljela, otiđoše obje na 
grob sv. Agate u Kataniju. Tu je majka čudesno 
ozdravila i svojoj Luciji dopustila da se slobodno 
posveti Bogu u djevičanskom životu. 

Poganski mladić, koji je zaprosio Luciju, 
bio je stoga kivan pa ju prijavi povjerenicima 
cara Dioklecijana, progonitelja kršćana. Kad su 
ti saznali da je Lucija kršćanka, zatvoriše je u 
tamnicu i izvrgoše mukama, kako bi se odrekla 
Krista. Ništa im nije uspjelo. Stoga joj na kraju 
odrubiše glavu godine 304. 

Kršćani su je dolično sahranili i počeli je 
častiti kao svetu mučenicu. Kad je kršćanima 

zajamčena sloboda, sagradiše joj nad grobom 
baziliku. Njezino neraspadnuto tijelo je kasnije 
po zapovijedi bizantskog cara preneseno u 
Carigrad, a tada opet u Veneciju gdje se i danas 
nalazi i časti. 

Svetu Luciju zazivaju mnogi bolesnici. 
Postala je zaštitnica slijepaca i oboljelih na oči. 
Nadamo se da će njezin zagovor pomoći ne 
samo onima koji traže očinji vid nego i svjetlo 
istinske vjere u svom životu. 

Ivan Zirdum 


Vanava H-4- ua Gea 
houu £ Mda - dei sje Movo 
para haa. € < raje 
4 meće ut lus olaćvaa 
E Ke [ee dua u Vaoka « 
a da Navik end 
PA ja 
a po 


_( VR Ona Šapa) 





Dopuštenje Luciji Jović od talijanskog izdavača za 
objavljivanje knjižice na hrvatskom jeziku. 


ŽIVOT SVETE LUCIJE 


Točan nadnevak Lucijinog rođenja je 
nepoznat, ali se drži da je bio oko 286. godine. 
Rođena je u kršćanskoj obitelji u Sirakuzi u kojoj 
je u to vrijeme cvjetala grčka kolonija, a bila je i 
važno trgovačko središte Sicilije. 

Sirakuza je bila kršćanski grad kojeg je na 
kršćanstvo obratio biskup sv. Marcijan, kojeg je 
onamo poslao osobno sv. Petar. Taj je grad 
pružio i gostoprimstvo sv. Pavlu na njegovom 
putu za Rim, što je potvrđeno i u Djelima apo- 
stolskim. Kristovo naučavanje, unatoč mnogim 
progonima, bilo je čvrsto ukorijenjeno i u vrijeme 
rođenja sv. Lucije. Kršćanska zajednica je bila 
brojna s nizom crkava i katakombi. 

Prema vjerovanju obitelj naše svetice je 
bila plemenitog i bogatog roda. Pouzdano se 
zna da joj je otac umro kad je imala 5 godina, a 
da joj se majka zvala Eutihija. Ime oca je 
vjerojatno bilo Lucije, jer je prema rimskom 
običaju prva kći dobivala očevo ime. Sudeći 
prema imenu Lucija, koje je tipično kršćansko, 
njezini su roditelji bili kršćani. Ime Lucija je 
nadahnuto riječima svetog Pavla "ti si dijete 
svjetla" jer je Lucija svjetlo. 

Lucijino mladenaštvo 


Pod budnim okom svoje majke Lucija je 
izrasla u lijepu i dobru djevojku čije je ponašanje 
bilo umjereno i pristojno te joj je majka raz- 
mišljala o sretnoj udaji. Međutim Lucija je imala 
druge planove, u potpunoj je tajnosti položila 
zavjet djevičanstva i time se zauvijek posvetila 
Gospodinu. Tek se zbog niza slučajnih doga- 
đaja saznalo za njezinu posvetu. 





Pričest svete Lucije 


U obližnjem gradu Kataniji svake su 
godine skupine hodočasnika dolazile počastiti 
tijelo djevice i mučenice sv. Agate koja je umrla 
zbog vjere 251. godine za vrijeme Decijevog 
progona. Čudesa koja su se dogodila na 
njezinom grobu bila su poznata na cijeloj Siciliji. 

5. veljače 301. godine na spomendan 
svetice među hodočasnicima bile su Lucija i 
njezina majka. Više od 40 godina Lucijina je 
majka patila od ozbiljnog krvarenja za koje nije 
bilo lijeka a ni pomoći. Toga dana tijekom pobož- 
nosti čitano je evanđelje u kojem je opisano 
izlječenje žene koja je godinama krvarila. 

Snažna vjera Eutihije potaknula ju je da 
povjeruje u svoje izlječenje, a Lucija je polagala 
veliku nadu u čudotvorni zagovor sv. Agate. 
Žena iz evanđelja je izliječena samo doticanjem 
Gospodinove odjeće, stoga je Lucija predložila 
majci neka dotakne grob svetice. 

Uvečer, kada su svi napustili crkvu, dvije 
su žene molile izlječenje kod groba. Tijekom 
molitve zaspale su u sjeni crkve tvrdim snom. U 
svom snu Lucija je vidjela čete i čete anđela koji 
su okruživali djevicu sv. Agatu koja joj se 
smiješila i govorila: "LUCIJA, DJEVICE 

GOSPODINOVA, ZAŠTO OD MENE TRAŽIŠ 
ONO ŠTO MOŽEŠ | SAMA UČINITI. TVOJA 
JE VJERA POMOGLA U IZLJEČENJU TVOJE 
MAJKE." 





Ozdravljenje Lucijine majke Eutihije 


Kad se Lucija probudila, ispričala je majci 
o svome viđenju i utješnim riječima sv. Agate. 
Majka je bila zdrava. 

To je bio trenutak kada je trebalo reći o 
svome zavjetu čistoće. Majka se nije ni na 
trenutak usprotivila već joj je obećala svu svoju 
ostavštinu poslije smrti. Lucija koja nije poka- 
zivala zanimanje za zemaljska dobra predložila 
je majci da razdijeli svojinu siromasima. Kad su 

Kad su se vratile kući, Lucija je ponovno 
pričala o savršenom siromaštvu. Uskoro su 
odlučile prodati svu imovinu i dobiveni novac 
podijeliti siromašnima slijedeći primjer prve 
kršćanske zajednice u Jeruzalemu. 

lako je to djelo milosrđa primjereno 
kršćanima, među poganima je budilo veliko 
divljenje jer su za njih svjetovne stvari imale 
najveću vrijednost. Obično je takav potez 
potvrđivao da je netko kršćanin jer su samo 
Kristovi sljedbenici mogli razdijeliti bogatstvo 
siromasima. 

Na taj način je razmišljao i mladić kojeg 
je zanimalo Lucijino imanje i koji se stoga želio 
njome oženiti. Raspitivao se kod Lucijine majke 
zašto Lucija želi prodati sve svoje drago- 
cijenosti i radi čega želi dijeliti siromašnima, 
udovicama i sljedbenicima Kristovim. Eutihija 
mu je dala neodređen odgovor koji ga je pri- 
vremeno smirio, međutim, kasnije je potvrdio 
svoje sumnje da Lucija pripada kršćanskoj 
zajednici. Ljut, jer je Lucija odbila ženidbu, 
odlučio ju je prijaviti mjesnim vlastima kako bi 
bila kažnjena prema carskim odredbama. 

Dioklecijanov progon kršćana 


U to vrijeme kršćanima je bilo iznimno 
teško. Car Dioklecijan je u pokušaju obnove 
Rimskog carstva uveo različite ekonomske i 
administrativne reforme. U tom pothvatu velik 
je naglasak dan vjerskim obnovama, u kojima 
je potican patriotizam i vjera u carstvo. Iskori- 
štavajući razne okolnosti 24. veljače 303. 
godine donio je odredbe o progonu kršćana. 


Lucijin razgovor s namjesnikom 
Paskazijem 

U to vrijeme namjesnik Sirakuze bio je 
Paskazije. Kad je Lucija dovedena preda nj pod 
optužbom da je kršćanka, naredio joj je da 
žrtvuje bogovima. Na to mu je Lucija odgovorila: 
»Čista žrtva Bogu je posjećivati udovice i siro- 
mašne koji trebaju pomoć, a već su evo tri 
godine kako sam Isusu Kristu ponudila takvu 
žrtvu razdijelivši sva svoja dobra. « 

Paskazije ju je ironično prekinuo: "Takve 
gluposti pričaj budalama poput sebe, ja slijedim 
careve naredbe i ne mogu slušati tako glupe 
besmislice. Lucija mu je odgovorila: »Vi se pri- 
državate carevih pravila kao što ja štujem 

zakone svoga Boga, dok se vi bojite zakona 
svoga gospodara, ja svoga Boga obožavam. 
Kako vi ne želite izgubiti njegovo poštovanje 
tako nija ne mogu izdati svoga Boga. Budući da 
vi pokušavate ugoditi caru, a ja svom Bogu, vi 
učinite što je najbolje, a ja ću postupiti prema 
svojoj savjesti. « 





Paskazije je nastavio: "rasula si svoje 
blago na raskalašen život.» 

Pogani su vjerovali da kršćani prakticiraju 
razuzdane rituale koji nisu uočeni u drugim 
tajnim sljedbama. 

Ali Lucija se odmah suprotstavila Pas- 
kaziju govoreći: »Uložila sam svoje bogatstvo 
u vrijednu stvari nisam bila raskalašena.« 

Paskazije je dodao: "Raskalašena si i u 
dušiiutijelu.» 

Lucija odgovori: »Ljudi poput tebe kupuju 
tijelo.« Paskazije odbrusi: "Prestani se prepirati, 
ideš na mučenje.» 

Lucija odgovori: »Nemoguće je utišati 
Gospodinova učenja!« Paskazije upita: "Zar si 
ti Bog.» 

Lucija odgovori: »Ja sam službenica vječ- 
nog Boga koji je rekao: "Kad budete stajali 
pred kraljevima ne brinite se što ćete i kako 
reći, Jer ne govorite vi već Duh Sveti u 
vama."« 

Paskazije reče: "Znači u tebi je Sveti 
Duh?" Lucija odgovori: »Oni koji žive časno i 
ponizno hramovi su Božji i Duh Sveti u njima 
prebiva.« 

Paskazije naredi: "Poslat ću te na prljavo i 
ponižavajuće mjesto gdje će te Duh Sveti 
napustiti.» 

Suočen s nepokolebivošću svetice, 
Paskazije je okupio svoju rulju kako bi prisilili 
Luciju da mu se pokori. 





Mučenje svete Lucije 

Međutim svi njegovi pokušaji bili su bes- 
korisni, ni vojnici ni par volova nisu je uspjeli 
pomaknuti s mjesta na kojem je stajala čvrsta 
kao stijena. 

Svi ti zadivljujući događaji Paskazijevim 
očima su izgledali kao čarobnjačka vještina. 
Zbog toga je naredio pravljenje lomače, što je 
bilo uobičajeno za osumnjičene vještice. 
Doneseno drvo, ugalj i ulje bilo je položeno oko 
svetice. Zapalila se velika vatra koja Luciju nije 
ni dotakla. Okružena plamenom doviknula je: 
»Molit ću se Gospodinu da me ova vatra ne 
opeče.« Paskazije nije mogao suzdržati gnjev. 
Kako bi ga poštedili ismijavanja, njegovi su 
prijatelji povukli Luciju iz vatre i pripremili je za 
smaknuće mačem. 





x 


Pogreb svete Lucije 

Mučeništvo 

Lucija je shvatila da je došao trenutak 
kada je trebala posvjedočiti za Krista muče- 
ništvom. Kleknula je kako bi primila smrtonosni 
udarac. No prije smaknuća željela je govoriti 
mnoštvu koje se okupilo oko nje. Prorekla je 
kako će progon kršćana nestati s padom cara 
Dioklecijana, a Crkva će zadobiti svoj mir. 
Prorekla je također kako će nju zauvijek častiti 
na isti način kako se časti Sv. Agata u obližnjoj 
Kataniji. Kad je završila s govorom odrubljena 
joj je glava, sačuvala je svoje djevičanstvo 
mučeništvom. Prema tradiciji to se dogodilo 13. 
prosinca 304. godine. 


Nakon Lucijine mučeničke smrti 

Tijelo joj je pokopano u katakombama 
koje su uskoro postale čuvene privlačeći mno- 
gobrojne vjernike koji su njezinim zagovorom 
dobili milosti. Početkom 5. stoljeća Svetica je 
bila iznimno populama te je vrlo rano iznad 
njezinog groba podignuta bazilika. 

Pobožnost se proširila izvan Sicilije pa je 
već Papa Sv. Grgur Veliki (+ 604) uveo njezino 
ime u misni kanon. U Italiji joj je bilo posvećeno 
oko 20 crkava, a pobožnost se proširila i do 

Engleske. Nakon velikih otkrića posebno je 
štovana u Južnoj Americi. 

U pučkoj pobožnosti njezin životopis je 
doživio određene izmjene, te se je proširilo 
vjerovanje da je sveta Lucija sama sebi izvadila 
oči i poslala ih na srebrenom pladnju mladiću 
koji je bio zanesen njezinom čudesnom ljepo- 
tom. Postoji pak i drugo vjerovanje po kojem je 
Lucija poslala svoje oči samom Paskaziju, a vid 
joj je povratio Sv. Rafael Arkanđel spustivši se 
s neba. Do tih je izmjena vjerojatno došlo zbog 
tumačenja imena Lucija koje znači svjetlo. 
Stoga je Lucija proglašena zaštitnicom oboljelih 
naoči. 


Relikvije svete Lucije 


Tijelo sv. Lucije više stoljeća ostalo je u 
Sirakuzi. Za vrijeme arapske provale na Siciliju 
878. godine tijelo je sakriveno na sigurno 
mjesto. Pod vodstvom Bizantskog cara 1040. 
godine Sirakuza je oslobođena od Arapa, a 
kao nagrada traženo je tijelo sv. Lucije, koje je 
tada preneseno u Carigrad. Godine 1204. 
Venecijanci su u žestokoj bici osvojili Carigrad, 
i neraspadnuto tijelo svetice odnijeli sa sobom 
u Veneciju. 

POBOŽNOSTI NA ČAST SVETOJ LUCIJI 


Molitva svetoj Luciji 
za one koji imaju nevolje s očima 


O Sveta Lucijo, 
čije ime znači svjetlost, 
pun pouzdanja dolazim preda te 
tražeći svetu svjetlost koja će mi vratiti 
oprez u izbjegavanju putova grijeha i 
tame zabluda. 

Pomoću tvoga milosnog zagovora, 
molim te za milost (reci potrebu) i 
očuvanje svjetla u mojim očima, 
kako bih ga uvijek koristio u skladu 
s Božjom voljom, a da ne ozlijedim 
svoju dušu. 


Dopusti, o blagoslovljena Lucijo, 
da poslije iskazanog divljenja i hvale 
za tvoju moćnu zaštitu na zemlji 
uzmognemo se na kraju pridružiti k tebi 
u raju vječne svjetlosti božanskog Janjeta, 
tvog milostivog zaručnika Isusa. 
Amen. 

KRUNICA SVETE LUCIJE 
(moli se na Gospinu krunicu) 
Bože u pomoć mi priteci 

Gospodine pohiti da mi pomogneš 


Na križ - Vjerovanje 


Na veliko zrno moli se: 
Kristova Djevice i mučenice, 
dijete svjetla ljubavi i hrabrosti za Krista, 
iz Božjeg kraljevstva pomozi mi u ovoj mojoj 
nevolji da i ja proslavim Isusovo ime i 
postignem savršenstvo ljubavi. 


Na malo zrno moli se: 
isuse, tebi se potpuno predajem po zagovoru 
svete Lucije da me pogledaš, izbaviš, 
posvetiš, oslobodiš, izliječiš, po njezinom 
zagovoru daruješ svjetlo vjere. 


Na kraju krunice: 

Poglavice me progne nizašto, ali se srce moje 
boji samo riječi Tvojih. Radujem se objavi 
Tvojoj kao onaj što je našao veliko blago. 

izmoliti 3 puta Oče naš, Zdravo Marijo, Slava 

Ocu za sve svoje neprijatelje. 

LITANIJE SVETE LUCIJE 
Era TOKEN 






Gospodine, smiluj se! 
Kriste, smiluj se! 
Gospodine, smiluj se! 
Kriste, smiluj se! 

Oče nebeski Bože, smiluj nam se! 
Sine otkupitelju svijeta Bože, 
smiluj nam se! 

Duše sveti Bože, smiluj nam se! 
Svela Marijo, moli za nas! 
Sveti Josipe, moli za nas! 

Sveta Lucijo, 

Sveta Lucijo čista djevice, 

Sveta Lucijo velika mučenice, 

Sveta Lucijo djevice koja slijediš Krista, 

Sveta Lucijo predana potpuno Kristu, 

Sveta Lucijo ljubimice siromaha, 

Svela Lucijo zaštitnice očiju, 

Sveta Lucijo koja si imala čvrstu vjeru, 
Sveta Lucijo moćna zagovornice, 0 
Sveta Lucijo koja si čudan san snila, 4 
Sveta Lucijo koja si željela savršeno z 
siromaštvo, 2 
Sveta Lucijo koja si primjer drugima, NI 
Sveta Lucijo koja si se znala suprotstaviti 
svojim neprijateljima, - 
Sveta Lucijo koja si imala dar proroštva, 3 i 
Sveta Lucijo koju vatra neprijatelja nije 
dotaknula, 5 
Sveta Lucijo čija je glava mačem odsječena, | 
Sveta Lucijo čije je tijelo neraspadnuto, : 
Sveta Lucijo štovana po cijelom svijetu, na 
Sveta Lucijo ljubimice Kristova, ' 
Sveta Lucijo cvijete poniznosti, 
Sveta Lucijo ljubavi mnogih duša, 
Sveta Lucijo čije ime znači svjetlo, 

Pz 


Jaganjče Božji koji oduzimaš grijehe svijeta, 
oprosti nam Gospodine. 
Jaganjče Božji koji oduzimaš grijehe svijeta, 
usliši nas Gospodine. 
Jaganjče Božji koji oduzimaš grijehe svijeta, 
smiluj nam se Gospodine. 
Moli za nas sveta Lucijo! 
Da dostojni postanemo obećanja Kristovih. 


POMOLIMO SE: 
Usliši nas Bože, Spasitelju naš. 

Kao što se radujemo svetkovini blažene Lucije 
djevice Tvoje, daj da tako uznapredujemo u 
osjećaju odane pobožnosti. 

Po Kristu Gospodinu našem. Amen. 





DEVETNICA SVETOJ LUCIJI 
(moli se kroz devet dana) 


O sveta Lucijo, u svom si srcu pripremila 
ugodan boravak svom Bogu, i 
tako postala zaručnicom Gospodina Isusa Krista, 
daj mi da i moje srce bude hram Duha Svetoga. 
Amen. 


O slavna sveta Lucijo, moli za mene, 
tvoje molitve i zagovor donose čudesa! 
O slavna i sveta Lucijo, moli za mene, 
u tvoju ljubav i zagovor nitko se ne razočara. 


Triput Zdravo Marijo 


Ponizna službenice, 

Bogu si žrtvovala svoj život, nije ti ostalo ništa, 
nego si dala samu sebe za život u Kristu, 
pomozi da i ja sebe predam potpuno 
Gospodinu. Amen. 


O slavna sveta Lucijo, moli za mene, 
tvoje molitve i zagovor donose čudesa. 
O slavna i sveta Lucijo, moli za mene, 
u tvoju ljubav i zagovor nitko se ne razočara. 
Triput Zdravo Marijo 

Sveta Lucijo, zaručnice Kristova, svojom si 
ustrajnošću zaslužila vječni život. 
Cijenom svoje krvi pobijedila si svijet, 
podrži me u nastojanjima da i ja budem pravi 
kršćanin i izmoli mi milost (reci svoju potrebu). 
Amen. 

O slavna sveta Lucijo, moli za mene, 
tvoje molitve i zagovor donose čudesa. 

O slavna i sveta Lucijo, moli za mene, 

u tvoju ljubav i zagovor nitko se ne razočara. 


Triput Zdravo Marijo 


U nebu je radost zbog vjernih slugu 
Gospodinu Isusu Kristu. Ti si slijedila Kristov 
put, prolila si krv za njegovu ljubav i s Kristom 
kraljuješ u vijeke vjekova. 
Pomozi mi, o sveta Lucijo, da i ja dođem do 
vječne sreće. Amen. 


O slavna sveta Lucijo, moli za mene, 
tvoje molitve i zagovor donose čudesa. 
O slavna i sveta Lucijo moli za mene, 
u tvoju ljubav i zagovor nitko se ne razočara. 


Triput Zdravo Marijo 
25 


Sveta Lucijo, dala si svoje srce Kristu, 
uzela si svoj križ, slavna sada s njime blistaš 
kao sunce. 

U zajedništvu svetih pomozi mi, 

o sveta Lucijo, da i ja svoj križ prigrlim i 
strpljivo nosim i ostanem vjerna Kristu do 
kraja svog života. Amen. 


O slavna sveta Lucijo, moli za mene, 
tvoje molitve i zagovor donose čudesa. 
O slavna i sveta Lucijo moli za mene, 
u tvoju ljubav i zagovor nitko se ne razočara. 


Triput Zdravo Marijo 


s 

TRODNEVNICA SVETOJ LUCIJI 
ZA POTREBITU MILOST 

Poglavice me progne nizašto, all se srce 
moje boji samo riječi Tvojih. 
"Radujem se objavi Tvojoj kao onaj što je 
našao veliko blago.» 

O slavna i sveta Lucijo, djevice i mučenice, 
kad pomislim na tvoj život, tvoje predanje i 
ljubav za Krista, onda čvrsto vjerujem u tvoju 
ljubav prema meni siromašnom grešniku. 
Ne mogu ni jednog časa pomisliti da me 
nećeš zagovarati u vječnoj sreći, i pogledati 
na mene i u ovoj mojoj nevolji me uslišati 
(reci svoju potrebu). 


Tvoja ljubav, sveta Lucijo, ponizni i hrabri 
cvijete Kristov, tvoj zagovor će me obradovati, 
dati mi novu nadu, ojačati moju vjeru ako me 

uslišaš. Molim te da iz ljepote one koju sad 

uživaš u vječnosti sa svojim zaručnikom 
Gospodinom Isusom Kristom, radi koga si 

dragovoljno krv svoju prolila, baciš jedan 
pogled na mene. Zamoli ga za moju potrebu, 

On tvoju molbu neće odbiti, a ja ću po 
uslišanoj molitvi biti sretan. 


Gospodine Isuse, ne gledaj na moje grijehe 
i moju nevjeru nego na ljubav, vjeru i 
dragovoljno žrtvovanje života svete Lucije 
Tebi, i po njezinim zaslugama te molim da se 
smiluješ meni i udijeliš milost po njezinim 
zaslugama i zagovoru. Amen. 

O slavna i sveta Lucijo, 
mili cvijete Bogu drag, 
danas te u pomoć zovem, 
meni si na milost dan, 
da osjetim zagovor i dobijem tvoj dar. 


O slavna i sveta Lucijo, 
hvalu Tebi dajem 
prestajati neću, 
molim te za zagovor Tvoj 
da uživam i ja vječnu sreću. 


O slavna i sveta Lucijo 
ti se sjeti sada mene 
u ljepoti vječnog raja, 
da te slavim da te hvalim 
kao ljubav koja nema kraja. Amen. 


Pet puta Oče naš. Zdravo Marijo, Slava Ocu... 


Sveta Lucijo, moli za mene! 


ZAHVALNA MOLITVA SVETOJ LUCIJI 


O blagoslovljena i slavna sveta Lucijo, 
koliko je samo velika tvoja ljubav i zagovor 
kada si me tako brzo uslišala. 
Hvala ti sveta Lucijo. 

Hvala ti u Ime Isusovo. 

Tako sam sretan i radostan. 

Moje srce pjeva hvalu Gospodinu 
i slavi tvoj zagovor koji je zaista moćan. 
Moju tugu si pretvorila u radost, 
moju bolest u zdravlje, moju nevjeru 
si ojačala vjerom. 


Koliko je samo lijepo utjecati se tebi 
za zagovor i primiti toliko milosti, 
kojima te tvoj zaručnik obasipa, 

a ti puna ljubavi, dobrote za mene 
siromašnoga grešnika, nahranila si, 
ohrabrila i dala veće povjerenje u 
božansku Providnost. 


O slavna i sveta Lucijo, 
pomoćnice i kod svih zaraznih bolesti, 
molim te da me i dalje zagovaraš i budeš 
zaštitnica i zagovornica. Amen. 


Vjerovanje, sedam puta Oče naš, 
sedam puta Zdravo Marijo, sedam puta 
Slava Ocu. 

